Egröt Príni ő kezökbe engedé – Az egri vár és a püspöki birtokok visszaszolgáltatásáról folyó tárgyalások során Ferdinánd kötelezte magát, hogy a kiskorú Perényi Gábor+ ellen huszonnégy éves kora előtt nem indít semmiféle pert, ami Egerrel kapcsolatos. Ígérte azt is, hogy mind Gábornak, mind pedig az apja mellett hűségesen kitartó szolgáknak megkegyelmez. Perényi Gábor 1548. november 12-én Pozsonyban+ tett hűségesküt Ferdinándnak, aki egy évvel később őt is és szolgáit is perbe fogta. Perényi Gábor esküje az MTA Könyvtárának Kaprinai-gyűjteményében: Kézirattár, Tört. 2o 33. 120-123.