### Török történetíró
Az 1541-es hadjáratról*

Mikor János király+ meghalt, a magyar bánok egyike, a Pirimi Petre+ nevű gyaur vágyakozott a királyságra, és ezt üzente az özvegy királynénak: „Te asszony vagy, asszonyt pedig nem illet meg a budai trón, egy asszony nem lehet fejedelem, tehát add nekem a várat, mert különben erővel fogom elvenni.” Az asszony azt válaszolta neki: „A vár nem az enyim; én a török hatalmából bírom, kérdd a töröktől, én nem adhatom.” Pirimi Petre ennélfogva fellázította a többi gyaur bégeket+ és bánokat, és egyszersmind a papokkal ilyen tartalmú fetbát+ adatott ki: „Könyveinkben az van megírva, hogy a török uralmának ideje elmúlt, s ezután a mienk lesz a jó alkalom.” Így az összes bégek+ és bánok szövetkezvén nagy sereggel megtámadták Budát. A királyné gondoskodott a várról, és hírt adott a szultánnak, aki azonnal Buda felé küldte Mohammed pasát.

Thury József fordítása