# Mark Pemflinger+ Johann Wesének*

Kassa, 1536. augusztus 26.

Perényi Péter+ uram a kapitányságra pályázik, sőt mi több, király akar lenni. Ezt az utat ötlötte ki: nem ismeretlen tisztelendő uraságtok előtt, hogy a törökkel szövetkezett francia megtudja, hogy a vajda békét akar kötni Ferdinánddal+, és akkor Perényi Péter+ úgy intézkedik a franciánál, hogy ha a vajda Ferdinánddal vagy a császárral egyezségre lép, akkor Péter legyen emiatt Magyarország királya. A francia már a töröknél, és az ilyen módon egyet is ért vele. Milyen gyalázatosak az emberek! És úgy gondolom, hogy Perényi uram, ha eljön az ideje, igyekszik majd a maga dolgaiból fészket rakni. Örülnék, ha mindez titokban maradna.

Téglásy Imre fordítása