Contarini, Francesco – (1477-1558) apja a Velencei Köztársaság követe volt VIII. Károly francia királynál, de 1509-ben Cremona védelmét vezetve francia fogságba esett, s fia hiába próbálta pénzért kiváltani. Maga Francesco 1515-ben a Szentföldre zarándokolt, majd mindent elkövetett, hogy három évvel később ki ne nevezzék magyarországi követté. 1520-ban V. Károly mellett, Flandriában kényszerül képviselni a velencei érdekeket, 1534. július 30-tól I. Ferdinánd mellett tevékenykedik, s tudósít a magyar ügyekről. 1542-ben visszatért hazájába, ahol 1543-ban lovaggá nevezték ki, és a Tízek Tanácsa tagjává választották.