Hirschfogel, Augustin – nürnbergi üvegfestő, rézmetsző, térképész. Velencei tanulmányútját követően Erdélyben és Magyarországon is járt, a török határvidékről térképeket készített szülővárosának. Legkésőbb 1547-től Perényi Péter+ szolgálatában volt, majd Bécs városát térképezte föl. E munkája során találta fel és alkalmazta a világon elsőként a háromszögelési módszert. Metszetein a velencei művészet formavilága, elsősorban Agostino Venezano hatása érződik.