# Perényi Péter+ I. Ferdinándnak+*

Patak+, 1542. április 5.

Felségtek meghagyta, viseljek szorgalmatos gondot arra, hogy a különféle ügyekről Szent Felségteket bizonyossá tegyem innen is. Ezért most azt írhatom Szent Felségteknek, hogy Törökországból, méghozzá két részéből is megjöttek hozzám embereim, és ezek bizonyosságként beszélik, hogy a beglerbég+ már Szendrő+ vidékéig elérkezett, és néhány végbeli szandzsákot+ is ágyúkkal meg egyéb hadiszerekkel fölkészített. És mivel az a hír járja náluk, hogy Szent Felségtek népeivel Buda felé már megindult, nem akarják, hogy Szent Felségtek megelőzze őket úgy, hogy közben ne érhessék el Budát.

Détshy Mihály fordítása