# Csulay Móré László+ Szalaházy Tamásnak+*

Palota+, 1533. január 30.

Donáth Gáspár familiárisunk jött meg hozzánk Budáról …és azt mondja, saját szemével látta, ahogyan Budára hozták Perényi Péter+ fiát, akit János túszul magánál akar tartani, hogy a mondott Perényi Péter+ úr megőrizze örökös hűségét János iránt. Azonfelül Újhelyt+, Dédest+ és valamelyik harmadik várát, amit nem ismerünk, János kezére fogja adni. Nem ismeretlen főtisztelendő uraságod számára, milyen ház volna Újhely+. Dédest+ nem tudjuk, miféle helyen van, de bizonyos, hogy ezeknek a váraknak az elvesztése nagy hátrányára lesz a király őfelségének és ennek az országnak, ha az ellenség kezébe hullanának.

Détshy Mihály fordítása