Ettől a választól… – Perényi Péter+ többször is (1542. október 20-án, november 28-án és 1546-1547 folyamán is) felszólította várnagyát, Varkocs Tamást+, hogy az elfoglalt egri várat adja át Ferdinánd királynak. Varkocsék arra hivatkozva nem teljesítették a kényszerhelyzetben levő Perényi parancsát, hogy zsoldjukat még nem kapták meg. Míg Perényi élt, parancsainak nem is lett foganatja a várátadás dolgában, mert – mint azt Tinódi+ is jelzi – korábban föltehetően megeskette várnagyait, hogy míg ő bárkinek is foglya, addig ilyen „parancsokat” nem teljesítenek.