mintegy ismeretlen – Perényi Péter+ számára Melanchthon+ csak személyesen nem volt ismerős. Karl Schwarz még olvashatta azt a három, 1542-ben íródott latin nyelvű levelet, melyekben Perényi „terveit és reformatorikus nézeteit” közölte Melanchthonnal+. Ezek a Bécsben őrzött levelek a Justizpalast 1927-ben történt égésekor megsemmisültek. (Schwarz szerint a jelzeteik: Hausarchiv Wien Hung. 1542. X. 151, 154, 157.) Ezekről a levelekről még annyit tudunk, hogy bennük Perényi az ifjúság neveléséről, templomok és iskolák létesítéséről írt, s fogságát ekkor még tisztességesnek (custodia honesta) nevezte. (Schwarz i. m. 36.)