### Konrad Sperfogel+
Összevont szepességi évkönyvek*

Lőcse, 1537.

Leonhardt Vels báró, Ferdinánd+ hadvezére öt zászlóalj gyaloggal és négyezer lovassal, háromszáz huszárral és harminc nagy faltörő ágyúval megérkezett. Miután mindenkinek szabad elvonulást engedett, pünkösd este elfoglalta Regéc+ várát. Ugyancsak aznap Vels emberei harminckét szekeret is elfogtak, melyek fiúkkal, leánykákkal és menyecskékkel voltak megrakva. Kassán és a környező falvakban fogták őket össze a. János-pártiak, és Váradra+ Szapolyaihoz, innét meg a törökhöz akarták őket vinni, mert Perényi Péter+ megígérte a töröknek, hogy néhány ezer fiút és leányt küld majd cserébe fiáért, ki a töröknél túsz.

Téglásy Imre fordítása