# Johann Katzianer+ I. Ferdinándnak+*

Trencsén+, 1533. január 14.

Továbbá tegnap éjfél tájban Perényi Pétertől+ követ érkezett hozzám, aki hosszasan beszámolt nekem az ő siralmas nehéz rabságáról, meg fiával és jószágaival való sarcoltatásáról, amit Istennel és becsületével gondolva nem tud és nem akar teljesíteni. Ezért a Magasságosra kér, és hozzám folyamodik, eszközöljem ki Királyi Felségtektől a kegyelmet fejére és jószágaira. Akkor a Mindenható segedelmével Gritti keze közül Esztergomba szökne. Amire én Felségtek nevében a kegyelmet megadtam, és azt megírtam neki. Ha most már a mindenható Isten elsegíti Esztergomig és Felségtekhez, nagy szerencse volna, és Magyarország koronájának megtartásában is nagy szolgálatot tenne, mert sok fontos vára és párthíve van. Királyi Felségtek a török és János szándéka felől is tudakozódhat tőle, és jövendő cselekedeteiben annál biztosabban igazodhat ahhoz. A frigyen sem ütne csorbát*, mert ő nem a János, hanem a török rabja.

Détshy Mihály fordítása