### Konrad Sperfogel+
Összevont szepességi évkönyvek*

Lőcse, 1531. május 7.

Mindannyian egy királyt akarnak választani: vagy Ferdinándot+, vagy Szapolyai Jánost, vagy Perényi Pétert+, de félő, hagy aligha fognak egyetérteni, mert a felső-magyarországi városok Ferdinánd királyon kívül senkit sem fogadnak el, viszont a legtöbben Perényi Péterhez+ hajlanak, azt mondván, hogy békét tud kötni a törökkel, és hogy már nemcsak a császárnak, hanem az ő basáinak, Ibrahimnak+ és másoknak is küldött nagy pénzeket. A városok ellenben azt állítják, Ferdinánd nem engedi ki kezéből a Magyarország királya címet, hanem keményen harcol majd érte, Perényi Péter+ meg egész Magyarországgal sem tud majd neki ellenállni, hanem arra kényszerül, hogy segíteni hívja a törököt, aki nemcsak az ellenséget pusztítja el, hanem másnak sem kegyelmez, és végül vagy a töröké lesz egész Magyarország, vagy ha nem, hát feldúlja, és ez a legújabb tévedés keservesebb lesz majd, mint a korábbi.

Téglásy Imre fordítása