# Perényi Péterné Ormosdi Székely Klára+ I. Ferdinándnak+*

Patak+, 1543. november 20.

Legszentebb Királyi Felség, uram, nekem legkegyelmesebb uram. Hűséges szolgálataim és jámbor fohászaim legalázatosabb ajánlása után. Elküldtem Szent Felségtekhez a tisztelendő János leleszi prépost uramat, atyámfiát és vele együtt vitézlő Szemere Péter szolgámat megszomorított házam és drága férjem uram dolgaiban, és alázatosan könyörgök, hogy Szent Felségtek kegyelmesen hallgassa meg őt, és drága férjem uramat már végre méltóztassék szabadon bocsátani, hogy háza és családja az örökös gyásztól ne sorvadjon el, és vetélytársai véget nem érő ellenségeskedéseitől teljességgel meg ne nyomoríttassék, amit Szent Felségtektől, mint legkegyelmesebb urunktól örökös szolgálatainkkal és imádságainkkal igyekszünk kiérdemelni. Az Úristen Szent Felségteket nagy boldogságban kegyelmesen tartsa meg. Kelt Patakról+, november 20-ik napján az Úr 1543-ik esztendejében. Szent Felségtek alázatos szolgálója

Ormosdi Székely Klára+

Perényi Péter+ hitestársa

Détshy Mihály fordítása