# Perényi Péter+ Vas Mihálynak+*

Bécsújhely+, 1542. november 28.

Vas Mihálynak+, Soklyos+ vára prefektusának mint testvéremnek adassék.

Vitézlő és egyben drága fiam. A király Őfelsége kitűzte a határnapot, és levele keltétől a tizenötödik napon törvényt tétet nekem. Akarnám, ha velem volnál, de ha ez valamiképpen nem lehetne, küldd két bízott szolgámat, akár Nagy Zsigmondot, akár mást, akit jónak látsz, akár Kenderessyt. Egyébiránt igen szigorúan meghagyom neked, hogy a káptalanok és a státusok jószágait tüstént bocsássátok vissza, és semmilyen szín alatt ne merészeljetek másképpen cselekedni, nehogy a király őfelsége ezért nehezteljen rám. Egyébiránt fiunkat, ha ugyan az én fiam, föltéve hogy Fels Lénárd+ uram kellő biztosítékot ad, küldjétek föl ide, de csak úgy, ha Fels uram levéllel biztosít benneteket, hogy bármikor akar, szabad legyen távoznia, és semmi erőszakot nem tesznek vele. Ha te jönnél, Kenderessy maradjon a várban, és hagyd jó módjával a várat.

Détshy Mihály fordítása