# Perényi Péter+ Nádasdy Tamásnak+*

Bécs, 1547. október 3.

Hálát adok uraságtoknak, hogy tekintetes és nagyságos uraságtok elküldött Székely Lukács+ uramhoz és Bánffy István uramhoz megtudakolni, milyen lélekkel volnának. Könyörgök uraságtoknak, szorgalmazza és érje el náluk, hogy azokat a pénzeket* uraságtok a magáéval együtt letehesse. Meglátja majd uraságtok, hogy ebben semmilyen kárt nem fog szenvedni uraságtok, ha ezt elérheti náluk, mert egy napot, sem egy órát nem fogok elmulasztani, hanem meg fogom elégíteni. Ebben is könyörgök uraságtoknak, hogy ennek az apródomnak az útján* írjon vissza nekem, ha Székely Lukács+ pénze már uraságtoknál van-e, vagy már odavitette. Azonkívül uraságtoknak abban is könyörgök, hogy ha uraságtok a sülyi kertből, vagy az érsek úrtól, vagy a győri püspök úrtól valami finom gyümölcsöt, akár édes almát és körtét rendelhetne, rendeljen, és küldené el ezzel az apródommal. Uraságod bocsássa meg nekem, hogy ilyen apróságokkal meg nagy dolgokkal is terhelem uraságtokat. Az örökkévaló Isten kegyelmesen tartsa meg uraságtokat a legboldogabban.

Détshy Mihály fordítása