# Leonhardt Stöckel+ Révai Ferencnek+*

Bártfa+, 1540. július 23.

Legutóbbi levelemben csak annyit írtam nagyságtoknak Dévai Mátyásról+, amennyit másoktól hallottam. Azt ugyan tudtam, hogy Perényi uram neki ellensége lett, azt azonban eddig nem, hogy miért. Egy újhelyi+ paptól hallottam később a dolgot, aki néhány napot ugyanezért tömlöcben töltött nála, és aki miattam és más barátainak kedvéért ellátogatott hozzánk. Maga Dévai+ ugyanezt írta nekem ezekkel a szavakkal: „Úgy gondolom, hallottál azokról a botrányos körülményekről, amelyek miatt megváltam előző fejedelmemtől. A vita lényege, hogy a körülhordozott vagy elzárt kenyér nem szentség. Perényi szentségnek tartja, a szentségre vonatkozó feltételeket nem fogadja el.” Dévai+ saját szavai alapján most már tudja nagyságtok, miért támadt vita közte és Perényi uram között. Minthogy ezen kívül nem hallottam semmi más, ellene elkövetett kegyetlenségről, így nem tudom, miféle hamis híresztelések érkeztek hozzánk.

Téglásy Imre fordítása