Szulejmán, I. – (1520-1566) szultán I. Ferenc francia király szövetségeseként a Habsburgok hatalmának megtörését és országaik meghódítását tűzte ki célul. 1521-ben Szabács, Nándorfehérvár és Zimony várát vette el Magyarországtól. 1526-ban személyesen vezette a török sereget a Német-Római Birodalom ellen való felvonulást akadályozó II. Lajos magyar király ellen. 1529-ben, majd 1532-ben sikertelenül próbálkozott Bécs elfoglalásával. 1541-ben Budát, 1543-ban Valpót, Siklóst, Pécset, Székesfehérvárt, Esztergomot foglalta el több kisebb jelentőségű vár mellett. Bécs ellen indulva Szigetvár alatt 1566-ban halt meg.