# Frangepán Ferenc+ és Franz Buchaim I. Ferdinándnak+*

Bécsújhely+, 1542. október 24.

Három nap alatt végeztünk. Abban a sorrendben válaszolt minden cikkelyre, ahogy az utasítás tartalmazza. Válaszát híven leírva és aláírásával ellátva küldjük Szent Felségteknek. Ebből eléggé megismerheti Szent Felségtek a felfogását. Minthogy sokat beszélt a szolgáival, követelésünkre jelen volt néhány, magyarul tudó emberünk. Érdeklődött a felesége, gyermekei, szolgái és hasonlók iránt. Különösen arról a fiáról érdeklődött, amelyik Törökországból jött. Megparancsolta, hogy mindenben engedelmeskedjenek Szent Felségtek utasításainak. Amennyire tapasztalhattuk, semmi gyanús dolgot nem beszélt velük.

Nagyságos Perényi Péter+ úr válasza a Szent Királyi Felség által küldött kérdésekre

Mindenekelőtt örök hálát ad azért, hogy Felséged nem akarja őt elrekkenteni+, hanem jog szerint, Magyarország törvényei alapján szándékozik vele szemben eljárni.

Téglásy Imre fordítása