# A derecskei részleges országgyűlés I. Ferdinánd+*

Derecske, 1543. augusztus 1.

Az egybegyűlt báró urak könyörögnek Fényességes Felségteknek, mint az ő legkegyelmesebb uruknak, hogy szabadítsa ki fogságából tekintetes és nagyságos Perényi Pétert+, mert Drágffy+ úr szavaiból Felségtek részletesen megtudhatja, mennyi kár származott és fog is származni Perényi lefogásából, mert sok megerősített vára van, amelyekből hatalmas kár érheti az országot. Várnagyai, akikre ezeket bízta, azért nem hajlandók átadni ezeket az ő asszonytársának, mert azt mondják, hogy azokat nem ő, hanem a férjura adta a kezükre. De mi, egybegyűlt urak kezességet vállalunk Felségteknek Perényi Péterért+, amit Felségtek színe előtt, amikor csak Felségtek kívánja, készek vagyunk újólag megismételni.

Téglásy Imre fordítása