# Verallo+ és Girolamo Aleandro+ III. Pálnak+*

Bécs, 1539. február 1.

Elmondta Őfelsége, hogy egyik bizalmasa azt írta neki levélben, hogy a szultán Magyarország ügyeinek szóba hozásakor arra kérte basáit, mondjanak véleményt, kit kellene tehát királlyá tenni. Amikor egyikük azt válaszolta, hogy Perényi Pétert+ ültesse trónra, a szultán így válaszolt. Nem, mert sohasem láttam nála nagyobb árulót, elárulta királyát, övéit és még a saját fiát is. Mikor pedig másvalakit ajánlottak Magyarországról, azt mondta. Nem, mert minden magyar áruló, és ki kell irtani mindet, és törököket és tatárokat kell állomásoztatni abban az országban. Őfelsége titokban közölte velünk, hogy nem szándékozik hivatalt adni ezeknek a magyaroknak…

Téglásy Imre fordítása