# Thurzó Elek+ I. Ferdinándnak+*

Sempte+, 1536. február 28.

Perényi Péter+ uram követe visszaérkezett Konstantinápolyból, és hírül hozta, hogy a török császár megtépázott sereggel tért meg erről a hadjáratáról, és sok török pusztult el éhen vagy pestisben. Nem kételkedem, hogy Felségtek erről máshonnan bővebben is értesült. Perényi uram fiát nem adták vissza. Ibrahim pasa+ megkérdezte Perényi uram követét, hol van, úgymond, az a rabló Kápolnay. Ugyan szépen tartja tiszteletben a békét Ferdinánd király a császárral egyetembe. Károly császár nevében fölbérelte ezt a Kápolnayt, hogy császárom távollétében prédálja határainkat. Más oldalról is rávette a bátyját, hogy vegye üldözőbe Barbarossát, a császár szolgáját, és támadja meg tartományainkat. De egyhamar megbánja ezeket. Ezek voltak Ibrahim+ szavai.

Détshy Mihály fordítása