János, I. Szapolyai, Szepesi – (1487-1540) 1526. november 10-től magyar király. Erdélyi vajdaként az 1514-es parasztfelkelés leverője. 1526-ban erdélyi hadaival nem érkezett időben a mohácsi csatatérre. Ferdinánddal és híveivel szemben csak török támogatással sikerült biztosítania uralmát. 1538-ban a török háta mögött kötött váradi békében kiegyezett Ferdinánddal, de később ezt semmisnek nyilvánította.